Държавен вестник, бр. 29, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  29
влиза в сила и изменение на приложение № 1 
към чл. 2 от Наредба № 21 от 2005 г., с което 
в т. 66 в Списъка на заразните и паразитните 
болести, които подлежат на задължителна 
регистрация, съобщаване и отчет, е вписана 
като заразна болест COVID-19. Предметът на 
регулиране е определен в чл. 1 от Наредба 
№ 21 от 2005 г., а именно: редът за регистрация, 
задължително съобщаване и отчет на болните 
от заразни болести, контактните с тях лица и 
заразоносителите, както и списъкът на зараз­
ните болести, подлежащи на задължителна 
регистрация, съобщаване и отчет.
Следователно на основание чл. 2, ал. 1 от 
Наредба № 21 от 2005 г. COVID-19 се определя 
като заразна болест, за която се прилагат пра­
вилата за задължителна регистрация, съобща­
ване и отчет на болните, контактните лица и 
заразоносителите. В Приложение „дефиниции“ 
в т. 66 са описани клиничните критерии за 
COVID-19. В чл. 6 са посочени субектите, на 
които задължително се съобщават заразни 
болести по Приложение № 1 – РЗИ, общопрак­
тикуващ лекар, здравен кабинет към учебно и 
детско заведение. В чл. 4а от Наредба № 21 от 
2005 г. е посочено, че МЗ създава и поддържа 
специализирани електронни информационни 
системи за регистриране на пациенти със 
СПИН и туберкулоза, суспектни и контактни. 
Националният център по заразни и паразитни 
болести администрира и поддържа информа­
ционни системи за събиране и анализиране на 
данни за заболяемостта от морбили, рубеола 
и епидемичен паротит, остра вяла парализа, 
грип и остри респираторни заболявания, като 
COVID-19 не е посочен като заболяване, което 
да попада в обхвата на правното регулиране 
по чл. 4а. Наредба № 21 от 2005 г. обаче не 
съдържа правила за задължителна изолация 
на болни от и заразоносители на COVID-19, 
задължителна карантина на лица, контакт­
ни на лица, болни от и заразоносители на 
COVID-19, както и на лица, които са влезли 
на територията на страната от други държави, 
включително критериите, на които трябва да 
отговарят. Уредените с чл. 4а, ал. 1, т. 1 и 2 
от Наредба № 21 от 2005 г. специализирани 
електронни системи към Министерството на 
здравеопазването се отнасят за пациенти със 
СПИН, пациенти (и контактни) от туберколоза. 
Националният център по заразни и паразитни 
болести по чл. 4а, ал. 2 от Наредба № 21 от 
2005 г. администрира и поддържа информаци­
онни системи за събиране и анализиране на 
данни за: 1. морбили, рубеола и епидемичен 
паротит, грип, и 2. остри респираторни забо­
лявания, включваща и модул за случай – ба­
зиран надзор на тежки остри респираторни 
заболявания. С чл. 3, ал. 1 от Наредба № Н-2 
от 26.05.2022 г. е посочено, че лабораторна 
диагностика на COVID-19 се извършва и в 
Националния център по заразни и паразитни 
болести, което е различно от хипотезата на 
чл. 4а от Наредба № 21 от 2005 г.
Анализът на правната уредба налага извод, 
че двете наредби регулират различни правоот­
ношения и чл. 10, ал. 1 от ЗНА не е нарушен.
3. Оспорените разпоредби на чл. 4, ал. 1 и 
2, т. 4 и ал. 3 се намират в раздел „Лаборатор­
на диагностика на COVID-19“ на Наредбата.
Създават задължение за лабораториите 
по чл. 3, ал. 1, т. 2 да изпращат ежеседмич­
но в националната референтна лаборатория 
„Грип и остри респираторни заболявания“ 
на НЦЗПБ най-малко 10 % от положител­
ните проби на SARS-CoV-2, но не по-малко 
от една проба за провеждане на геномно 
секвиниране. Изискванията са в чл. 4, ал. 2, 
т. 4 и ал. 3: Изпращат се клиничните ма­
териали от всички положителни проби, за 
които лабораторията има информация, че са 
взети от: а) български и чужди граждани, 
пристигнали в страната през последните 14 
дни; б) лица, положителни за SARS-CoV-2, с 
поява на първите симптоми не по-рано от 14 
дни след завършен ваксинационен курс, като 
при асимптомно носителство за начална дата 
се приема датата на пробонабиране; в) лица 
с повторен положителен резултат за SARS-
CoV-2 не по-рано от 90 дни от първоначалния 
положителен резултат, доказан чрез PCR или 
бърз антигенен тест; г) лица с продължи­
телно отделяне на вирусна РНК (по-дълго 
от 14 дни) и/или находки от rRT-PCR, при 
които има съмнение за наличие на вирусни 
варианти на безпокойство. (3) Клиничните 
материали се придружават с информация по 
образец съгласно приложение № 1. Съгласно 
приложение № 1 в него се съдържат лични 
данни на пациента.
Изследването на материали от положителни 
проби е част от диагностиката и контрола за 
заразна болест. Клиничните материали обаче 
се придружават с информация по образец съг-
ласно приложение № 1, като задължително в 
информацията има такава за пациента – три 
имена, ЕГН, възраст, пол, населено място, 
местоживеене.
Съгласно чл. 27 от ЗЗ здравна информация 
са личните данни, свързани със здравословното 
състояние, физическото и психическото разви­
тие на лицата, както и всяка друга информа­
ция, съдържаща се в медицинските рецепти, 
предписания, протоколи, удостоверения и в 
друга медицинска документация. Лечебните 
и здравните заведения, регионалните здравни 
инспекции, лекарите, лекарите по дентална 
медицина, фармацевтите и другите медицин­
ски специалисти, както и немедицинските 
специалисти с висше немедицинско образо­
вание, работещи в националната система за 
здравеопазване, събират, обработват, използват 
и съхраняват здравна информация. Формите